ຄື້ນຄວາມ​ຮ້ອນຈັດ ສັງຫານ ປະຊາຊົນ ປາກິສຖານ ຫຼາຍກວ່າ 1,000 ຄົນ ແລ້ວ
ລັດຖະບານປາກິສຖານ ເລັ່ງລັດ ເພື່ອຈັດຕັ້ງ ສູນບັນເທົາທຸກ ແຕ່ບັນດານັກວິຈານ ກ່າວວ່າ ການຮັບມືຂອງລັດຖະບານນັ້ນ ແມ່ນບໍ່​ພຽງພໍເລີຍ.​
ມາຮອດປັດຈຸບັນ ມີຫຼາຍກວ່າ 1,000 ຄົນແລ້ວ ໄດ້ເສຍຊີວິດ ຍ້ອນອາກາດທີ່ຮ້ອນເອົ້າຈັດ ໃນພາກໃຕ້ຂອງປາກິສຖານ ແລະ ຕົວເລກນັ້ນ ແມ່ນເພີ້ມສູງຂຶ້ນນັບມື້ ຄື້ນຄວາມຮ້ອນແຮງຈັດ ໄດ້ພຸ້ງຂຶ້ນສູ່ຈຸດສູງສຸດ ໃນວັນເສົາວານນີ້  ເວລາອຸນຫະພູມ ໄດ້ ຖີບຂຶ້ນຮອດ 45 ອົງສາ Celsius ຢູ່ໃນນະຄອນ Karachi ບ່ອນ ທີ່ອຸນຫະພູມທີ່ຍັງສູງ ຢູ່ໃນຂັ້ນອັນຕະລາຍ ເຖິງແມ່ນວ່າ ໄດ້ຮັບ ການບັນເທົາໃນບາງສ່ວນ ເມື່ອສອງສາມມື້ຜ່ານມາແລ້ວກໍຕາມ ການສົ່ງສະການ ແມ່ນໄດ້ເລີ້ມຕົ້ນຂຶ້ນແລ້ວ ຢູ່ໃນ Karachi ເມື່ອ ວັນສຸກຜ່ານມາ ສຳຫລັບຜູ້ເຄາະຮ້າຍຈຳນວນໜຶ່ງ ຍ້ອນຄື້ນ ຄວາມຮ້ອນທີ່ເຜົາໄໝ້ດັ່ງກ່າວ ເມືອງດັ່ງກ່າວ ແມ່ນກຳລັງປະເຊີນ ກັບການຂາດແຄນສະຖານທີ່ຝັງສົບ ແລະພະນັກງານ ຫຼາຍໆຄົນພາກັນກ່າວໂທດລັດຖະບານ ສຳລັບການຮັບມືທີ່ບໍ່ພຽງພໍນັ້ນ ທ່ານ Abdullah Hussain Haroon ນັກເຄື່ອນໄຫວເພື່ອສັງຄົມ ແລະ ອະດີດເອກອັກ ຄະລັດຖະທູດ ປະຈຳອົງການສະຫະປະຊາຊາດ ເວົ້າວ່າ